April | Boodskap vir Vandag
Posted on April 29, 2019 by adele lombaard
Die beroemde Spaanse skilder Picasso het ’n skildery gemaak van mense wat onder ’n toe hemel woon. Die enigste lig wat van bo af kom, is dié van bomme wat mense op mekaar werp. Daarmee het Picasso die lewensgevoel van die moderne mens op doek vasgelê, die gevoel dat God afwesig is, dat die hemel bokant ons soos ’n onkraakbare koperkoepel is, waardeur geen lig op die aaklighede van die ondermaanse val nie. Lees Verder>>
In die verkeer
Posted on April 28, 2019 by adele lombaard
Hy was immers in elke opsig net soos ons aan versoeking onderwerp, maar Hy het nie gesondig nie (Heb 4:15).
God is nie soos ’n verkeersamptenaar wat vanuit ’n helikopter, hoog bo die aarde, die verkeer reguleer nie. Die aarde lê nie ver onder Hom sodat die mense vir Hom soos miertjies op geteerde strepies lyk nie. Hy gee nie bloot daar van bo af instruksies en kyk onbewoë na die verkeersknope en botsings, die bloed wat in die tref-en-trap-ongelukke vloei nie. Lees Verder>>
Is God regtig?
Posted on April 25, 2019 April 25, 2019 by adele lombaard
Uit Hom straal die heerlikheid van God en Hy is die ewebeeld van die wese van God (Heb 1:3).
Kort voor slapenstyd gesels ’n dogtertjie en haar ma. Soos dogtertjies van haar ouderdom maar maak, ryg sy die een vraag na die ander in. Sy wil wéét.
“Mamma,” vra sy, “is daar regtig ’n Kersvader?”
Haar ma meen dit is ’n goeie geleentheid om haar kind die feite van die lewe te leer en sê: “Nee, skat, die regtige Kersvader is lankal oorlede.” Lees Verder>>
’n Handwuif vir die poetsvrou
Posted on April 24, 2019 April 24, 2019 by adele lombaard
“Ek besing die grootheid van die Here, ek juig oor God, my Verlosser, omdat Hy na my in my geringheid omgesien het” (Luk 1:46-48).
’n Vrou wat elke oggend die vloere van die parlementsgebou moes poleer, het eenmaal teenoor haar vriendinne opgemerk: “Elke oggend wanneer die lede, die amptenare en die ministers hier inkom om hulle dagtaak te begin, loop hulle by my verby sonder om goeiemôre te sê of my eens raak te sien. Nie een kyk na my nie. Hulle koppe is vol landsake, vol aangeleenthede wat die massas raak. Ek is immers net die poetsvrou. Maar weet julle, elke oggend as die president hier inkom, lig hy sy hand in ’n vriendelike groet en sê: ‘Goeiemôre, Mevrou!’” Lees Verder>>
Ná die referaat vra ’n aan die spreker: “As die aarde dan so klein en die heelal so oneindig groot is, glo u tog seker nie dat God regtig enige aandag aan ons, nietige mensies, skenk nie?” Lees Verder>>
God het vreugde aan die lewe. Die ritme van die lewe maak Hom bly: die bloeisels wat bot, die bome wat in die lente hulle nuwe blarebaadjies oor kaal winterskouers aantrek, die wakkerword van die wêreld ná die winterslaap. God het behae in dit alles. Hy het ’n onblusbare Lewenslus! Lees Verder>>
Vir ons is sulke nuus oorstelpend. Ons is gewoond daaraan – veral in ons Westerse kultuur – om vir alles wat ons (wil) ontvang ’n teenprestasie te lewer, om daarvoor te werk of om daarvoor te betaal. Alles kos ’n prys. Niks is verniet nie … Lees Verder>>
Dit was die filosoof Søren Kierkegaard wat ons bewus gemaak het van die oneindige kwalitatiewe onderskeid tussen ons en God. God is alles wat ons nie is nie. Ons is alles wat God nie is nie. God is weergaloos. Hy kan met niks en niemand op die aarde of in die hemel vergelyk word nie. Teoloë noem God die Gans Andere … Lees Verder>>
Posted on April 15, 2019 April 15, 2019 by adele lombaard
Hier volg nou die geskiedenis van die geboorte van Jesus Christus (Matt 1:18).
Jesus is op aarde gebore, tussen mense, as mens. Hierdie boodskap moet ons nie so in hemelse wasigheid hul dat ons dit van die naakte aardsheid daarvan stroop nie.
DJ Opperman se gedig “Kersliedjie” toon treffend die menslikheid van hierdie gebeure aan. Probeer dit gerus in die hande kry om te lees. Dit is ’n gedig wat die geskiedenis van die geboorte van Jesus Christus aards, werklik, maak. In sy gedig plaas Opperman die geskiedenis van Jesus Christus se geboorte vir ons in ons eie ervaringswêreld. Lees Verder>>
Posted on April 14, 2019 April 14, 2019 by adele lombaard
Sy het … Hom in doeke toegedraai en in ’n krip neergelê (Luk 2:7).
Jesus is nie gebore in ’n paleis of in ’n pragtige omgewing nie. Sy geboorteplek was ’n nederige staI. Sy wiegie was ’n krip. Sy geboorte is nie aangekondig deur groot fanfare en meesleurende sensasie nie. Die rooi tapyt is nie vir Hom uitgerol nie.
Jesus se heerlikheid het heeltemal anders gelyk as wat ons van ’n Koningseun sou verwag. Menslik gesproke was dit ’n onheerlike heerlikheid, dié van God wat in ’n nederige mensegedaante aan ons verskyn het. Lees Verder>>